laion/Wikipedia-Exotic huggingface dataset:
קאתי אודונל

קאתי אודונל (באנגלית: Cathy O'Dnell;‏ 6 ביולי 1923 – 11 באפריל 1970) הייתה שחקנית קולנוע וטלוויזיה אמריקאית. נולדה באלבמה בשם Ann Steely. היא החלה להתעניין במשחק בגיל 14 לאחר שצפתה במשחקה של ג'נט גיינור בסרט "כוכב נולד". היא למדה משחק באוניברסיטת אוקלהומה סיטי. בעת טיול להוליווד היא צדה את עינו של סוכן של סמואל גולדווין. היא נשלחה ללמוד משחק בניו יורק והופיעה בהצגת החיים עם אבא. הופעתה הראשונה בקולנוע הייתה בשנת 1945 בתפקיד קטן בסרט Wonder Man. היא שינתה את שמה הפרטי לקאתי לפי שם הגיבורה באנקת גבהים ואת שם משפחתה לאודונל לפי בקשת סמואל גולדווין. ב-1946 שיחקה בתפקיד הידוע ביותר שלה בסרט שנות חיינו היפות ביותר כווילמה, חברתו של הומר פאריש (הרולד ראסל), חייל החוזר ממלחמת העולם השנייה קטוע שתי ידיים. במשך ההפקה היא הכירה את המפיק רוברט ויילר, אחיו הגדול של במאי הסרט ויליאם ויילר שהיה גדול ממנה ב-22 שנים. הם נישאו ב-1948 ולמרות החששות החזיקו הנישואים עד מותה. לא היו להם ילדים. ב-1948 השתתפה בסרט האפל "They Live by Night" בבימויו של ניקולאס ריי לצידו של פארלי גריינג'ר אתו שיחקה גם ב-"Side Street" בבימויו של אנתוני מאן. ב-1950 שיחקה בסרט סיפור מיניבר כג'ודי, בתה של קיי מיניבר (גריר גרסון) וב-1951 שיחקה בסרט "סיפור בלשי" בבימויו של ויליאם ויילר לצידו של קירק דאגלס. ב-1955 שיחקה במערבון "האיש מלארמי" לצידו של ג'יימס סטיוארט. סרטה האחרון היה בן חור בתפקיד תרצה, אחותו של בן חור (1959). היא גם השתתפה בסדרות טלוויזיה. הסדרה האחרונה הייתה בוננזה (1964). אודונל מתה מסרטן בגיל 46. בעלה מת תשעה חודשים אחריה. מדיה וקבצים בנושא קאתי אודונל בוויקישיתוף קאתי אודונל, במסד הנתונים הקולנועיים IMDb (באנגלית) קאתי אודונל, באתר AllMovie (באנגלית) קאתי אודונל, במסד הנתונים הקולנועיים KinoPoisk (ברוסית) קאתי אודונל, באתר TCM ביוגרפיה של קאתי אודונל קאתי אודונל, באתר "Find a Grave" (באנגלית)
יחסי איראן–צ'ילה

יחסי איראן–צ'ילה הם יחסי החוץ בין הרפובליקה האסלאמית של איראן ובין הרפובליקה של צ'ילה . יחסים דיפלומטיים בין הרפובליקה של צ'ילה לבין המדינה הנשגבת של פרס כוננו ב-30 במרץ 1903. יחסים אלו נותקו ב-16 באוגוסט 1980, בעקבות המהפכה האיראנית, אך חודשו בדצמבר 2015. השגריר הצ'יליאני הראשון בטהראן היה ארתורו יובאן, שאחרי ההפיכה ב-11 בספטמבר 1973 מילא את תפקיד שר הכרייה. ב-2 בנובמבר 1974 הוא הציג את מסמכי האמנה שלו לשאה מוחמד רזא פהלווי. בשנת 1976 הוא הוחלף על ידי פליפה גייגר שטהר. עד ניתוק היחסים הדיפלומטיים בידי איראן, רוב המאמצים לחזק את הקשרים הדיפלומטיים נעשו על ידי צ'ילה. במהלך השנים הללו שגריר איראן בבואנוס איירס היה מוסמך גם עבור צ'ילה. במהלך מלחמת איראן–עיראק הציע המשטר הצבאי נשק לרפובליקה האסלאמית, אך בשל מספר מקרים כמו גם סירוב ארצות הברית זה לא התממש. צ'ילה מחזיקה באיראן שגרירות בטהראן. איראן הקימה מחזיקה בצ'ילה שגרירות בסנטיאגו דה צ'ילה. אתר על יחסי מדינות
יחסי הרשות הפלסטינית – צ'ילה

יחסי הרשות הפלסטינית–צ'ילה הם יחסי חוץ בין צ'ילה לרשות הפלסטינית. בצ'ילה קיימת קהילה פלסטינית המונה 450,000–500,000 הנחשבת לגדולה ביותר מחוץ לעולם הערבי. המספר המדויק של הפלסטינים אינו ידוע, כולל מספר הצאצאים, עקב הזרימות השונות לאורך ההיסטוריה. ב-7 בינואר 2011 הכירה צ'ילה בפלסטין כמדינה "מלאה, חופשית וריבונית". ב-29 בנובמבר 2018 אסר הקונגרס הלאומי הצ'יליאני על כניסת מוצרים המיוצרים בהתנחלויות ישראליות. פלסטינו מדיה וקבצים בנושא יחסי הרשות הפלסטינית – צ'ילה בוויקישיתוף "Palestinians in Chile Constitute the Largest Population Outside of the Arab World". Latin Post. 14 באוגוסט 2014. נבדק ב-8 בדצמבר 2014. {{cite web}}: (עזרה) "Chile recognises Palestinian state". Al Jazeera English. 8 בינואר 2011. נבדק ב-8 בדצמבר 2014. {{cite web}}: (עזרה) "Chilean congress follows Ireland and calls for boycott of Israeli settlements". ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
לודוויג זנפל

לודוויג זנפל (בגרמנית: Ludwig Senfl;‏ 1486 – 1542) היה גדול מלחיני שווייץ בתקופת הרנסאנס. נולד בבזל וחי בנעוריו בציריך עד להצטרפותו, ככל הנראה, כנער מקהלה בקפלת החצר של מקסימיליאן הראשון, שליט האימפריה הרומית הקדושה - באאוגסבורג, גרמניה. הועסק כזמר בחצר, קיבל את הכשרתו המקצועית כמלחין מהיינריך איזאק ובמהרה נהפך למצטיין בתלמידיו. לאחר מות מורו, הפך למלחין החצר הראשי של מקסימיליאן, לפי בקשת השליט. לאחר מות מקסימיליאן בשנת 1519 החל לעבוד בפסאו. בשנת 1523 היה ל'מוזיקאי הראשון' בחצר מינכן. אף על פי שנשאר קתולי, התלהב מן הרפורמציה הלותרנית ואף הלחין מספר מזמורים לותרניים. יתר על כן, נהג להתכתב עם הדוכס הפרוטנסטטי - אלברכט (Albrecht of Prussia). זנפל למד קומפוזיציה אצל היינריך איזאק והיה בקי בסגנון הפרנקו-פלמי הפוליפוני, ואף בחלוף השנים, נהיה לדמות רבת השפעה על התפתחות הסגנון. גאונותו ניחנת בכושר החשיבה הפוליפונית שלו. כך לקח למשל שירים גרמניים מסורתיים בעלי הרמוניה אקורדית פשוטה יחסית, והפכן ליצירות מופת מורכבות ביותר מבחינה פוליפונית. בשירים אלו, ניתן להבחין בייחודו המוזיקלי שבעיקר מתבסס על שניים, שלושה נושאים (ארוכים יחסית בדרך כלל) המשתלבים בהצגה קונטרפונקטית, אך עדיין ניתנים לזיהוי. במהלך שנות עבודתו הלחין: 7 מיסות כ- 250 שירים גרמניים מסורתיים, אשר בעיקר בזכותם בוסס המוניטין המהולל שלו עיבודים רבים למזמורים לותרניים מוקדמים והמנונות דתיים מוטטים מדיה וקבצים בנושא לודוויג זנפל בוויקישיתוף לודוויג זנפל, במסד הנתונים הקולנועיים IMDb (באנגלית) לודוויג זנפל, באתר AllMusic (באנגלית) לודוויג זנפל, באתר MusicBrainz (באנגלית) לודוויג זנפל, באתר Discogs (באנגלית) לודוויג זנפל, באתר אנציקלופדיה בריטניקה (באנגלית)
ראובן איילנד

ראובן איילנד (1923 – 2004) היה מנכ"ל משרד החקלאות, מנכ"ל ויושב ראש אגרקסקו. איילנד גדל בסומבטהיי שבהונגריה. הוא עלה לארץ ישראל לבדו ב-1940, באוניית המעפילים ליברטאד. האונייה נתפסה על ידי הבריטים ואיילנד הושם במחנה המעצר בעתלית במשך 11 חודשים. רוב משפחתו שנותרה בהונגריה נספתה בשואה. הוא התנדב לצבא הבריטי ושירת בפלוגת מובילי המים 405 שפעלה בצפון אפריקה. לאחר המלחמה התחתן עם זהבה, בת מושב כפר הס, והתיישב במקום. הוא היה פעיל בתנועת המושבים ובמרכז החקלאי. ב-1962 מונה לסמנכ"ל משרד החקלאות. ב-1967 יצא לשליחות בוונצואלה כרכז הסיוע החקלאי הישראלי בדרום-אמריקה. ב-1970 מונה למנכ"ל תנובה-אקספורט. ביוני 1974 מונה למנכ"ל משרד החקלאות תחת שר החקלאות אהרן אוזן. הוא סיים את תפקידו לאחר כינון ממשלת ישראל השמונה עשרה וכניסתו של אריאל שרון לתפקיד השר. שימש יו"ר המועצה לשיווק פרי הדר ויו"ר בפועל של אגרקסקו. בשנים 1979–1981 כיהן כמנכ"ל אגרקסקו. בשנים 1986–1989 כיהן כיו"ר אגקרסקו, כיו"ר מועצת ההדרים וכיו"ר חברת התעופה ק.א.ל.. כמו כן כיהן כמנכ"ל חברת תל"ם, תנועה לתיעוש המושבים. ב-2004 שם קץ לחייו בעקבות מחלה קשה. הוא הותיר אחריו שלושה ילדים, בהם בנו גיורא איילנד, אלוף בצה"ל והיועץ לביטחון לאומי. רענן בן-צור, אביו של האלוף גיורא איילנד שם קץ לחייו, באתר ynet, 30 במאי 2004 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
IPhone (שיר)

iPhone (מעוצב כ-iPHONE; בעברית: אייפון) הוא שיר שהוקלט על ידי הראפר האמריקאי דה-בייבי, ביחד עם הראפרית הטרינידדית ניקי מינאז', מתוך אלבום האולפן השני של דה-בייבי, Kirk. השיר נכתב על ידי ניקי מינאז' ודה-בייבי, והופק על ידי סט-אין-דה-קיטשן. השיר הוא בסגנון הטראפ, אשר מאפיין שירים נוספים מתוך האלבום בו הוא נכלל. בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. טרם פורסם הווידאו קליפ המלא של השיר. ב-27 בספטמבר, בסמוך לצאת האלבום המלא, העלה דה-בייבי לערוץ היוטיוב שלו את האודיו הרשמי של השיר, המציג בתוכו את עטיפתו של האלבום. נכון ליוני 2020, מונה הצפיות של הקליפ עומד על כ-7 מיליון. מגזין HotNewHipHop (אנ') סקר את השיר בחיוב, באומרו כי "דה-בייבי וניקי מינאז' עובדים טוב יחד. שיתוף הפעולה הרשמי הראשון שלהם הוא להיט זיהומי שללא ספק יהיה בסיבוב כבד לשארית השנה", תוך שטען כי סגנון השיר מזכיר את סגנונה של מינאז' באלבומה השני, Pink Friday: Roman Reloaded משנת 2012. מגזין Vice סקר את השיר בחיוב אף הוא, באומרו כי השיר מזכיר את שירה של הזמרת ביונסה, "Irreplaceable" וכי השיר "נשאר נאמן למסיבת הטראפ המהנה של האלבום". מגזין Complex פרסם דירוג לשירי דה-בייבי, תוך שדירג את השיר במקום ה-20, באומרו כי השיר הוא "התצוגה הטובה ביותר של פוטנציאל הקרוסאובר של הראפר. לצד אחת הווקאליסטיות הטובות בז'אנר, ניקי מינאז', הוא גונב את ההצגה". DaBaby On 'Kirk,' Rick James and His Rise to the Top of the Hip-Hop Game, Billboard, ‏2019-10-17 iPHONE (with Nicki Minaj), נבדק ב-2020-06-13 DaBaby - iPHONE ft. Nicki Minaj [Official Audio], סרטון באתר יוטיוב (אורך: 3:12) DaBaby & Nicki Minaj Team Up For The Banger "iPHONE", HotNewHipHop (באנגלית) Taylor Hosking, DaBaby and Nicki Minaj's 'iPHONE' Will Help You Clean Up Your Love Life, Vice, ‏2019-09-27 (באנגלית) The Best DaBaby Songs, Ranked, Complex (באנגלית)
רכס פיירווד'ר

רכס פיירווד'ר (באנגלית: Fairweather Range) הוא שמו של רכס הרים הממוקם על הגבול בין מדינת אלסקה שבארצות הברית ופרובינציית קולומביה הבריטית שבקנדה. הרכס הוא הרכס הדרומי ביותר בהרי סנט אליאס. חלקו הצפוני של הרכס ממוקם בשטח הפארק הפרובינציאלי טאטשנשיני-אלסק, וחלקו הדרומי ממוקם בשטח הפארק הלאומי גליישר ביי (הפארק הוכרז על ידי אונסק"ו כשמורה ביוספרית בינלאומית ב-1986, וכאתר מורשת עולמית ב-1992) שיא גובהו של הרכס (בהר פיירווד'ר) 4,671 מטרים מעל פני הים. שטחו של הרכס 9,938. אורכו של הרכס 141 קילומטרים (בכיוון צפון - דרום); ורוחבו של הרכס 148 קילומטרים (בכיוון מזרח - מערב). ברכס מצויים הר פיירווד'ר (הנקודה הגבוהה ביותר בקולומביה הבריטית), הר קווינסי אדמס (שגובהו 4,150 מטרים מעל פני הים), הר לה פרוז, הר אורוויל, הר וילבר, והר קרילון. ברכס נמצא שבר פיירווד'ר (Fairweather Fault), העתק חילוף גאולוגי פעיל המהווה חלק מהעתק המלכה שרלוט העתק זה הוא הגבול בין שני לוחות טקטוניים – הלוח הפסיפי והלוח הצפון-אמריקאי. הרכס נצפה לראשונה בשנת 1778 על ידי קפטן ג'יימס קוק. הרכס נראה לאחר מספר ימים של מזג אוויר סוער ולכן נקרא "פיירווד'ר" (באנגלית: "מזג אוויר יפה"). שמו של הרכס ניתן לו בשנת 1891, על ידי הסקר הגאודטי וסקר החופים של ארצות הברית (U.S. Coast and Geodetic Survey). הרכס נקרא על שמו של ההר הגבוה ביותר בו, אשר כאמור נקרא על שם מזג האוויר שהיה בעת שגילו אותו. רכסי אלסק - רכס הרים ממזרח לרכס פיירווד'ר רכס סנטניאל - רכס הרים מצפון מערב לרכס פיירווד'ר • edited by John B. Anderson, Gail Mowry Ashley, Glacial Marine Sedimentation: Paleoclimatic Significance, Issue 261, P 80 רכס פיירווד'ר באתר הסקר הגאולוגי של ארצות הברית רכס פיירווד'ר באתר "אנציקלופדיית ההרים הקנדית" רכס פיירווד'ר באתר peakbagger רכס פיירווד'ר באתר alaska.guide מזג האוויר הנוכחי ברכס פיירווד'ר תחזית מזג אוויר עדכנית ארוכת טווח עבור רכס פיירווד'ר סטטיסטיקות מזג אוויר עבור רכס פיירווד'ר מידע גאוגרפי לפי מקור אחר שטחו של הרכס הוא 7,942 קילומטרים רבועים. שטח הרכס מידע היסטורי מקור השם
תמיכת מודול ליבה דינמי

תמיכת מודול ליבה דינמי (באנגלית: Dynamic Kernel Module Support; בראשי תיבות: DKMS) הוא תוכנה או שלד תוכנה, אשר מאפשר יצירת מודול ליבה נטען בלינוקס שמקורו הוא מחוץ לקוד המקור. מודולים אלו אמורים להיטען כל פעם מחדש בעת התקנת ליבת לינוקס חדשה. DKMS נוצר במקור על ידי דל על מנת "להקל על דל להפיץ טלאי תוכנה ללקוחות באופן מבוקר". יתרון של ה-DKMS הוא שכל המודולים במסגרתו מהודרים מחדש אוטומטית בעת התקנת ליבה חדשה, דבר אשר מאפשר תמיכה במכשירים שונים מעבר למכשירים הנתמכים באופן כללי על ידי ליבת הלינוקס, גם לאחר שדרוג הליבה. יתרון נוסף הוא שאין צורך בהידור ידני נוסף או בחבילות תוכנה נוספות מהיצרן. DKMS תומך הן במנהל החבילות RPM והן ב-deb ומצוי בהפצות לינוקס רבות דוגמת אובונטו, פדורה, Arch Linux וכדומה. אתר האינטרנט הרשמי של תמיכת מודול ליבה דינמי דף הפיתוח של DKMS באתר GitHub Kernel Korner - Exploring Dynamic Kernel Module Support (DKMS), מאורכב באמצעות Wayback Machine ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמיכת מודול ליבה דינמי".
Only (שיר של ניקי מינאז')

Only (בעברית: יחיד) הוא סינגל שהוקלט על ידי הראפרית הטרינידדית האמריקאית ניקי מינאז', ביחד עם הראפר הקנדי דרייק והראפרים האמריקאים ליל ויין וכריס בראון, מתוך אלבומה שלישי, The Pinkprint. השיר יצא לאור ב-28 באוקטובר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני. האמנים עזרו בכתיבת השיר יחד עם ד"ר לוק. "Only" הוא שיר היפ הופ אשר מכיל הפקת "קרח" ומשדר "באופן מבשר רעות" מילות שיר המתארות מטאפורות עם מילות גנאי. "Only" הרוויח את המקום ה-12 במצעד האמריקאי בילבורד הוט 100, והגיע למקום הראשון במצעד שירי ה-R&B\היפ הופ, מה שהופך את השיר הרביעי של ניקי אשר כובש את ראש המצעד האחרון, והופך אותה יתר על כן לאמנית הראשונה שעושה זאת. השיר קיבל את התואר פלטינה משולשת על ידי RIAA. השיר קיבל מועמדות עבור "השיר הראפ המלודי הטוב ביותר" בטקס פרסי הגראמי ה-58. כמו כן, הקליפ לשיר והקליפ המילים של השיר שניהם יצאו לאור על מנת לקדם את השיר. הקליפ המילים של השיר יצא לאור בנובמבר 2014, הוקרן בבכורה לקראת יום השנה ה-25 לנפילת חומת ברלין, יחד עם תצוגות של דגלי נאצים, ועבודת האומנות של לני ריפנשטאהל. היו תגובות חריפות מאוד מצד קהל המעריצים, והאוהדים, וכינו את הקליפ המילים של השיר אנטישמי וחסר רגישות, אם כי ניקי מינאז' ציינה שהיא לא הייתה מעורבת בהפקת הקליפ המילים של השיר ומסרה בתגובה שהיא מתחרטת שלא פיקחה על זה לפני שהסרטון פורסם ביוטיוב. הקליפ המלווה לשיר, יצא לאור כחודש לאחר פרסום קליפ המילים לשיר, ובוים על ידי האנה לוקס דייוויס והוקרן בבכורה בתאריך 12 בדצמבר 2014. השיר נכתב על ידי ניקי מינאז', דרייק, ליל ויין, רוק סיטי, דוקטור לוק וקירקט, הולחן על ידי דרייק והופק על ידי דוקטור לוק וסירקט. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-315 מיליון השמעות. מידע על הסינגל "Only" באתר מיוזיק בריינז סרטון השיר "Only" באתר יוטיוב ניקי מינאז', דרייק, ליל ויין, רוק סיטי, דוקטור לוק, סירקט The Pinkprint by Nicki Minaj, spotify Lockett, Dee. "Nicki Minaj's The Pinkprint: A Track-by-Track Breakdown". Slate. נבדק ב-16 בדצמבר 2014. {{cite journal}}: (עזרה) Nicki Minaj, Billboard Nicki Minaj (Ft. Chris Brown, Drake & Lil Wayne) – Only (באנגלית), נבדק ב-2020-06-14 Gold & Platinum, RIAA (באנגלית) Only, נבדק ב-2020-06-14 "British single certifications – Nicki Minaj – Only". British Phonographic Industry. Retrieved January 4, 2020. Select singles in the Format field. Select Gold in the Certification field. Type Only in the "Search BPI Awards" field and then press Enter.
דיאטת DASH

דיאטת DASH (ראשי תיבות ל-"Dietary Approaches to Stop Hypertension", קרי "גישות תזונתיות להפחתת לחץ הדם") היא אורח חיים תזונתי למניעת ובקרת יתר לחץ דם. בנוסף ליעילות של דיאטת DASH בהורדת לחץ הדם, היא גם נועדה לספק לציבור הכללי דפוסי אכילה מאוזנים יותר. המאפיינים העיקריים של הדיאטה: הגבלת צריכת הנתרן. כדי למנוע יתר לחץ דם, צריכת הנתרן מוגבלת ל-2,300 מיליגרם ביום, לכל היותר. צריכה מוגברת של פירות, ירקות ודגנים מלאים. צריכה מתונה של מאכלי חלב דלי שומן. צריכה מועטה של דגים, עופות, אגוזים, ושעועית. צריכה מינימלית של סוכר, בשר אדום, ומזונות מטוגנים. המכונים הלאומיים לבריאות החלו לקדם את דיאטת DASH באמצע שנות ה-90, והיא אחת משלושת דפוסי התזונה הבריאים שזכו להמלצת מחלקת הבריאות האמריקנית בשנים 2015–2020 (לצד התזונה הים תיכונית או ותזונה צמחונית). עדויות מצביעות על כך שרכיבי תזונה בודדים כמו נתרן ואשלגן, אך גם דפוסי תזונה כמו דיאטת DASH, קשורים ישירות להפחתת לחץ הדם. על פי מחקר מטא-אנליזה שהעריך את היעילות של דיאטת DASH בהפחתת לחץ הדם, נמצאה הפחתה משמעותית בלחץ הדם הסיסטולי והדיאסטולי בהשוואה לדיאטות ביקורת. המחקר מצביע על כך שאנשים עם צריכת נתרן גבוהה יותר וגיל צעיר יותר חוו ירידה בולטת יותר בלחץ הדם (כשהם מקפידים על דיאטת DASH), הדבר מדגיש את היתרונות הפוטנציאליים עבור אנשים עם מאפיינים אלה. דיאטה ים תיכונית דיאטה מדיה וקבצים בנושא דיאטת DASH בוויקישיתוף אירה שולמן, דיאטת דש: לא רק להורדת לחץ הדם, אתר "כללית", 17 בינואר 2021 "2015–2020 Dietary Guidelines for Americans" (National guidelines). Office of Disease Prevention and Health Promotion, U.S. Department of Health and Human Services. 7 בנובמבר 2019. נבדק ב-7 בנובמבר 2019. {{cite web}}: (עזרה) Van Horn, Linda (29 בנובמבר 2016). "Recommended Dietary Pattern to Achieve Adherence to the American Heart Association/American College of Cardiology (AHA/ACC) Guidelines: A Scientific Statement From the American Heart Association". Circulation. 134 (22): e505–e529. doi:10.1161/CIR.0000000000000462. PMID 27789558. {{cite journal}}: (עזרה) Vincenzo Savica, Guido Bellinghieri, Joel D. Kopple, The Effect of Nutrition on Blood Pressure, Annual Review of Nutrition 30, 2010-07-01, עמ' 365–401 doi: 10.1146/annurev-nutr-010510-103954 Christina D Filippou, Costas P Tsioufis, Costas G Thomopoulos, Costas C Mihas, Kyriakos S Dimitriadis, Lida I Sotiropoulou, Christina A Chrysochoou, Petros I Nihoyannopoulos, Dimitrios M Tousoulis, Dietary Approaches to Stop Hypertension (DASH) Diet and Blood Pressure Reduction in Adults with and without Hypertension: A Systematic Review and Meta-Analysis of Randomized Controlled Trials, Advances in Nutrition 11, 2020-09, עמ' 1150–1160 doi: 10.1093/advances/nmaa041 ערך זה הוא קצרמר בנושא בריאות ובנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי טורקיה–צ'ילה

יחסי טורקיה–צ'ילה הם יחסי החוץ בין צ'ילה לטורקיה. צ'ילה הייתה המדינה הראשונה באמריקה הלטינית שהכירה בטורקיה בהסכם הידידות, ב-30 בינואר 1926. בסנטיאגו ניתן למצוא את כיכר הרפובליקה הטורקית, מכללת אטאטורק ואת אנדרטת אטאטורק. בשנת 1930 נפתחה שגרירות טורקיה בצ'ילה, כאשר הטורקים גמלו תודה לצ'יליאנים על ההכרה הרשמית בארצם בשנת 1926. השגרירות הצ'יליאנית בטורקיה נפתחה בשנת 1941. בנוסף, בטורקיה קיימת כיכר צ'ילה באנקרה שנחנכה ב-18 בספטמבר 1970 ובה מצבת זיכרון לברנרדו או'היגינס. כיכר פבלו נרודה בטורקיה נחנכה בשנת 2007. באפריל 1995 ערך סוליימאן דמירל, נשיא טורקיה דאז את הביקור הרשמי הראשון ברמת ראש המדינה בצ'ילה, וביקר בסנטיאגו ובוולפראיסו. בפגישתו הדו-צדדית, הוא הזמין את הנשיא אדוארדו פריי רואיס-טאגלה לבקר בטורקיה, כפי שנהוג בתקן בפרוטוקול. הביקור לא התרחש עד ביקורו של ריקארדו לאגוס, שביקר באנקרה ובאיסטנבול בשנת 2004. מצדו, ראש ממשלת טורקיה, רג'פ טייפ ארדואן, ביקר בצ'ילה בשנת 2010, ביקור שהופסק בפתאומיות בגלל ההשתלטות הישראלית על משט המרמרה. נשיא צ'ילה, סבסטיאן פיניירה גם ערך ביקור רשמי בטורקיה בשנת 2012 ובזמן שהותו באיסטנבול הוכרז על ידי אוניברסיטת איסטנבול כדוקטור של כבוד. נשיאת צ'ילה, מישל בצ'לט, ביקרה אף היא בטורקיה כשהייתה שרת ההגנה בממשלת לגוס. למאזן הסחר בין צ'ילה לטורקיה יש יתרון ברור לטובת צ'ילה. מידע ממשרד החוץ הצ'יליאני מצביע על כך כי במהלך שנת 2005 היצוא לטורקיה הסתכם ב-261.4 מיליון דולר, מה שאומר צמיחה של 89.14% בהשוואה לשנה הקודמת. בשיעור היבוא מטורקיה נרשמה עלייה של 10.86% ביחס לאותה שנה והגיע ל-31.8 מיליון דולר. המאזן המסחרי בין שתי המדינות הגיע ל-293.3 מיליון דולר, והיה חיובי במידה רבה לצ'ילה. משא ומתן להסכם סחר חופשי בין צ'ילה לטורקיה החל בראשית שנות האלפיים. לאחר מספר סבבי שיחות על נוסח טיוטת ההסכם באנקרה, סנטיאגו ואיסטנבול, נחתמה האמנה ב-14 ביולי 2009, והוא נכנס לתוקף ב-1 במרץ 2011. זה איפשר ביטול משמעותי של התעריף בסחר דו צדדי. על פי תוכנית טלוויזיה שכותרתה 5N1K ‏(CNN Turk), כ-1,000 אזרחים טורקים מתגוררים בצ'ילה. מדיה וקבצים בנושא יחסי טורקיה–צ'ילה בוויקישיתוף "Archived copy" (בספרדית). אורכב מ-המקור ב-2014-02-22. נבדק ב-2009-07-19. {{cite web}}: (עזרה) "Basyn - Yayýn ve Enformasyon Genel Müdürlüðü". אורכב מ-המקור ב-2008-11-23. נבדק ב-2008-07-01. "Basyn - Yayýn ve Enformasyon Genel Müdürlüðü". אורכב מ-המקור ב-2008-11-23. נבדק ב-2008-07-01.
יחסי טורקיה–תימן

יחסי טורקיה–תימן (בטורקית: Türkiye-Yemen ilişkileri, בערבית: العلاقات اليمنية التركية) הם הקשרים ההיסטוריים הארוכים והעמוקים בין הרפובליקה הטורקית ובין הרפובליקה התימנית, אשר משתרעים מתקופת האימפריה העות'מאנית לעידן המודרני. עם זאת, מערכת היחסים ביניהם מורכבת בעיקר הן עם הכיבוש העות'מאני והן עם המרד התימני נגד הטורקים. לטורקיה יש שגרירות בצנעא, אך היא נסגרה בשנת 2015, לאחר פרוץ מלחמת האזרחים התימנית. לתימן שגרירות באנקרה. העות'מאנים החלו את התרחבותם בערביה במהלך המאה ה-16 והגיעו לשיא ההתפשטות שלהם על ידי כניסה לתימן. לאחר מספר עימותים בין הטורקים לזיידים, כבשו העות'מאנים למעשה את תימן והכניסו אותה לשליטתם. עם זאת, עד מהרה פרץ אי-שקט אנטי-עות'מאני בתימן והעות'מאנים גורשו מהארץ מאה שנה לאחר מכן. עם זאת, המלחמה נמשכה כאשר אל-מועיאד מוחמד, שגירש את הטורקים, הוביל צבא לכבוש את מכה. משלחתו הייתה אסון מוחלט כאשר העות'מאנים הביסו את הזיידים בעיר. עם זאת, לאחר המלחמה, העות'מאנים לא חזרו לתימן במשך שתי מאות שנים. אולם במאה ה-19, העות'מאנים הצליחו לחזור לתימן, ובשל חוסר אמינותם של הזיידים, העות'מאנים הצליחו להכניס את תימן לתחומם במשך מאה נוספת. עם זאת, שחיתות נרחבת ומרידות מתמשכות נגד הטורקים על ידי שבטי תימן גרמו נזק כלכלי עבור האימפריה העות'מאנית. עם זאת, העות'מאנים הצליחו לשמור על תימן עד תום מלחמת העולם הראשונה. היחסים של הרפובליקה הטורקית עם צפון תימן ודרום תימן היו מעטים, מכיוון שטורקיה דאגה יותר לשכנותיה. היחסים המודרניים שלהם עם תימן החלו רק בשנת 1990, אז התאחדו שני התימנים כמדינה אחת. במהלך מלחמת האזרחים בתימן בשנת 1994, טורקיה הוצגה כנייטרלית ואף ניסתה להסדיר את השלום ביניהם. לאחר מכן, היחסים בין תימן לטורקיה הוזנחו בגלל סכסוכים פנימיים בתוך תימן וחוסר עניין מטורקיה לתימן. בסכסוך תימן נקטה טורקיה בתחילה בעמדה ממשלתית פרו-תימנית, ותמכה בממשלת תימן נגד החות'ים, אך לא ביצעה שום התערבות צבאית רצינית נגד החות'ים. בשנת 2018 הביעה טורקיה דאגה והזהירה מפני התערבות איחוד האמירויות בסוקוטרה. בשנת 2019 שיבח שר החוץ התימני, ח'אלד אל-ימני, את היחסים עם טורקיה כעמוקים והיסטוריים. "T.C. Dışişleri Bakanlığı السفارة التركية في صنعاء". sanaa.emb.mfa.gov.tr. "Yemen Ankara Büyükelçiliği". www.yemenkonsoloslugu.org. "The Ottoman Conquest of Yemen". 20 במרץ 2017. {{cite web}}: (עזרה) Yaccob, Abdol Rauh (20 במרץ 2019). "Yemeni opposition to Ottoman rule: an overview". Proceedings of the Seminar for Arabian Studies. 42: 411–419. JSTOR 41623653. {{cite journal}}: (עזרה) "Opinion: The Houthis have humiliated Saudi Arabia". The Independent. 20 בדצמבר 2018. {{cite news}}: (עזרה) Accounts and Extracts of the Manuscripts in the Library of the King of France. Vol. 2. R. Faulder. 1789. p. 75. Luscombe, Stephen. "British Empire Book Review". www.britishempire.co.uk. Eugene L. Rogan (2002). Frontiers of the State in the Late Ottoman Empire: Transjordan, 1850–1921. Cambridge University Press. ISBN 978-0521892230. Dr, STEVE ESOMBA. WALL STREETS INFECTED BY ARAB SPRING. Lulu.com. ISBN 9781471725753 – via Google Books. "Turkey's influence in Yemen". Trtworld.com. 2018-05-01. נבדק ב-2019-03-20. "Turkey concerned by Yemen's territorial integrity after UAE's Socotra move". DailySabah. "Yemen foreign minister hails relations with Turkey". www.aa.com.tr.
יחסי צ'ילה – קוריאה הצפונית

יחסי צ'ילה–קוריאה הצפונית הם יחסי החוץ בין הרפובליקה של צ'ילה לבין הרפובליקה הדמוקרטית העממית של קוריאה. שתי המדינות כוננו יחסים דיפלומטיים ימים ספורים לאחר שנשיא צ'ילה סלבדור איינדה נכנס לתפקידו ב-16 בנובמבר 1970. בתחילת 1973, שר החוץ הצ'יליאני קלודומירו אלמיידה ביקר בפיונגיאנג, שם הביעו הרשויות המקומיות עניין בקניית נחושת מצ'ילה. באמצע אותה שנה נחתם הסכם חילופי תרבות. לאחר ההפיכה בצ'ילה בשנת 1973, ניתק המשטר הצבאי הצ'יליאני את היחסים עם צפון קוריאה. היחסים הדיפלומטיים חודשו ב-25 בספטמבר 1992, כאשר שר החוץ הצ'יליאני אנריקה סילבה סימה יחד עם עמיתו הצפון קוריאני קים יונג-נאם חתמו במהלך העצרת הכללית של האו"ם על פרוטוקול של הסכמה לחידוש היחסים. לאחרונה הביעה ממשלת צ'ילה את דאגתה מפני שיגור הטילים הבליסטיים שביצעה צפון קוריאה בשנת 2017, אירועים שבגינם ביקשה ארצות הברית כי צ'ילה תנתק את קשריה הדו-צדדיים עם פיונגיאנג, בקשה שנדחתה על ידי שר החוץ הצ'יליאני ארלדו מוניוס, שהצהיר כי מערכת היחסים בין המדינות "רחוקה" וכי המדינה עומדת בסנקציות שהטיל האו"ם על האומה האסייתית. בשנת 2015 הסתכם הסחר בין שתי המדינות בכ-27 מיליון דולר. המוצרים העיקריים שיוצאו על ידי צ'ילה היו עפרות נחושת, אוכמניות ופפטונים, ואילו המוצרים שיוצאו בעיקר על ידי צפון קוריאה למדינה הדרום אמריקאית היו מוצרי ברזל או פלדה. צ'ילה היא המדינה שקונה הכי הרבה מוצרים מצפון קוריאה מבין מדינות אמריקה הלטינית, יותר מאשר פרגוואי, ברזיל ומקסיקו. שגרירות צ'ילה בסין מוסמכת גם עבור קוריאה הצפונית. שגרירות קוריאה הצפונית בברזיל מוסמכת גם עבור צ'ילה. מדיה וקבצים בנושא יחסי צ'ילה – קוריאה הצפונית בוויקישיתוף באתר משרד החוץ הצ'יליאני
Bed of Lies

Bed of Lies (בעברית: מיטת השקרים) הוא סינגל שהוקלט על ידי הראפרית הטרינידדית ניקי מינאז', ביחד עם הזמרת האמריקאית סקיילר גריי, מתוך אלבומה שלישי, The Pinkprint. השיר יצא לאור ב-16 בנובמבר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני. השיר הגיע למקום הרביעי במצעד שירי ה-R&B. השיר נכתב על ידי ניקי מינאז', סקיילר גריי, ג'סטין דייבי, וינאי ויאס, ג'רמי קולמן, דניאל ג'ונסטון ובריאן איזק והופק על ידי אלכס דה קיד, קיין ביטז ובריאן איזק. איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות. מידע על הסינגל "Bed of Lies" באתר מיוזיק בריינז סרטון השיר "Bed of Lies" באתר יוטיוב ניקי מינאז', סקיילר גריי, ג'סטין דייבי, וינאי ויאס, ג'רמי קולמן, דניאל ג'ונסטון, בריאן איזק אלכס דה קיד, קיין ביטז, בריאן איזק The Pinkprint by Nicki Minaj, spotify Official R&B Singles Chart Top 40 | Official Charts Company, www.officialcharts.com (באנגלית) Nicki Minaj (Ft. Skylar Grey) – Bed of Lies (באנגלית), נבדק ב-2020-06-14 Single Accreds 2015, www.aria.com.au Bed Of Lies, נבדק ב-2020-06-14 Trofeoversikt, IFPI (ב־) The Official New Zealand Music Chart, THE OFFICIAL NZ MUSIC CHART (באנגלית) Sverigetopplistan - Sveriges Officiella Topplista, web.archive.org, ‏2016-10-14